เปิดเทคนิค ขับรถลุยน้ำท่วม ห้ามเปิดแอร์-ใช้เกียร์ต่ำ-อย่าขับเร็ว
จากปัญหาฝนตกหนัก จนทำให้เกิดน้ำท่วมในพื้นที่จังหวัดภาคใต้ พื้นที่บางส่วนมีน้ำท่วมสูง การใช้รถในการสัญจรจึงต้องควรเพิ่มความระมัดระวังมากขึ้น โดยเพจ ได้แนะนำวิธี เพื่อป้องกันไม่ให้รถเสียหาย โดยสามารถปฏิบัติได้ดังนี้-ห้ามเปิดเครื่องปรับอากาศภายในรถ เพราะจะทำให้เครื่องยนต์ดับเนื่องจากเมื่อเปิดแอร์พัดลมจะทำงานจะพัดน้ำให้กระจายไปทั่วห้องเครื่องและทำให้เครื่องยนต์ดับได้-ใช้เกียร์ต่ำ เกียร์ธรรมดา ควรใช้เกียร์ 1-2 เมื่อต้องขับรถลุยน้ำ สำหรับรถยนต์เกียร์ออโต้ ให้ใช้เกียร์ L โดยขับให้ช้าที่สุด ไม่ควรหยุดรถ ไม่ควรเร่งความเร็ว-ไม่ควรเร่งเครื่องให้รอบสูง เพราะจะทำให้ความร้อนสูง ใบพัดระบายความร้อนจะทำงาน ทั้งนี้ไม่ต้องกังวลว่าน้ำจะเข้าทางท่อไอเสียเนื่องจากหากน้ำเข้าท่อไอเสียเมื่อสตาร์ทเครื่องแบบเดินเบา แรงที่ดันออกมาจะดันน้ำในท่อออกมาได้ นอกจากนี้หากน้ำท่วมมิดท่อไอเสียเมื่อสตาร์ทจะยังติดเครื่องได้สำหรับรถเครื่องยนต์หัวฉีดทั่วไป-ลดความเร็วลงเมื่อขับรถสวนกัน มิฉะนั้นจะทำให้เกิดคลื่นชนคลื่น น้ำที่ปะทะกันจะทำให้น้ำกระเด็นไปทำสร้างควาเสียหายต่ออุปกรณ์ภายในรถยนต์ทั้ง 2 คันได้ และหลังจากลุยน้ำมาแล้ว ควรย้ำเบรกบ่อยๆ เพื่อไล่น้ำออกด้วย-ล้างรถให้สะอาด ฉีดน้ำทำความสะอาดบริเวณใต้ท้องรถ ล้อรถ กำจัดเศษหินดินทราย เศษหญ้า ใบไม้ ให้สะอาด-เปลี่ยนน้ำมันเกียร์ เพราะเมื่อมีน้ำซึมเข้าไปในระบบเกียร์ อาจทำให้ระบบเกียร์ชำรุดได้-เช็คลูกปืนล้อ เมื่อแช่น้ำนานอาจทำให้เกิดเสียงดังได้-ตรวจสอบพื้นพรมในรถ เปิดผ้ายาง รื้อพรม ป้องกันการติดเชื้อราในพรมและการเจริญเติบโตของเชื้อโรคต่างๆ-ตรวจสอบระบบต่างๆ ให้อยู่ในความเรียบร้อย เข้าศูนย์เช็คสภาพรถข้อมูล : http://www.thaicarlover.com
จากปัญหาฝนตกหนัก ทำให้เกิดน้ำท่วมในพื้นที่จังหวัดภาคใต้ พื้นที่บางส่วนมีน้ำท่วมสูง การใช้รถในการสัญจรจึงต้องควรเพิ่มความระมัดระวังมากขึ้น
ฝนตก,น้ำท่วม,น้ำท่วมภาคใต้,น้ำท่วมภาคใต้2017,ไทยพีบีเอส,ThaiPBS,ThaiPBSnews,ข่าวไทยพีบีเอส,น้ำท่วมใต้,อุทกภัย,ภาคใต้